05/06/2018 | Administración LocalMunicipal
Cee
Aprobacion definitiva da modificacion da Ordenanza fiscal reguladora da taxa pola prestacion do servizo da garderia municipal

ANUNCIO O Pleno do Concello de Cee, na sesión extraordinaria realizada o día 5 de abril de 2018, acordou aprobar inicialmente a modificación da Ordenanza fiscal reguladora da taxa pola prestación do servizo da gardería municipal. O dito expediente estivo sometido ao trámite de información pública e audiencia das persoas interesadas durante o prazo de 30 días hábiles, sen que durante este se presentasen alegacións ou reclamacións contra o dito acordo, polo que se considera definitivamente adoptado. Publícase a continuación o texto íntegro da ordenanza modificada para os efectos da súa entrada en vigor: ORDENANZA FISCAL REGULADORA DA TAXA POLA PRESTACIÓN DO SERVIZO DA GARDERÍA MUNICIPAL Artigo 1.–Fundamento legal. En uso das facultades concedidas polos artigos 133.2 e 142 da Constitución e polo art.106 da Lei 7/85, reguladora das Bases de Réxime Local, e de conformidade co disposto nos artigos 15 e 19, en relación co art.20 do RDL 2/2004, do 5 de marzo, o Concello de Cee establece a taxa por prestación do servizo da escola infantil municipal, que se rexerá pola presente ordenanza fiscal. Artigo 2.–Feito impoñible. Constitúe o feito impoñible da taxa a prestación do servizo da escola infantil municipal. Artigo 3.–Suxeitos pasivos. Son suxeitos pasivos desta taxa, en concepto de contribuíntes, as persoas que resulten beneficiadas ou afectadas pola actividade administrativa ou servicio que constitúe o feito impoñible desta taxa. Artigo 4.–Responsables. Responderán solidariamente das obrigacións tributarias do suxeito pasivo, as persoas físicas ou xurídicas que son causantes ou colaboran na realización dunha infracción tributaria. Artigo 5.–Base impoñible e cota tributaria. A cota tributaria calcularase conforme aos seguinte tramos de renda: Matrícula: 30 € Prezo por hora a maiores: 17,50 €/mes. Prezo por hora esporádica: 10 €. A cota tributaria será obxecto das seguintes bonificacións cando se cumpra o requisito de familia numerosa acreditado documentalmente mediante a presentación do título de familia numerosa en vigor. As bonificacións establécense tomando como base o IPREM (último en vigor). Así: Entre o 50% do IPREM e inferiores ao 75% do IPREM a cota tributaria reducirase nun 75%. Entre o 75% do IPREM e inferiores ao 100% do IPREM a cota tributaria reducirase nun 60%. Entre o 100% do IPREM e inferiores ao 125% do IPREM a cota tributaria reducirase nun 50%. Entre o 125% do IPREM e inferiores ao 150% do IPREM a cota tributaria reducirase nun 40%. Entre o 150% do IPREM e inferiores ao 200% do IPREM a cota tributaria reducirase nun 30%. Superiores o 200% do IPREM a cota tributaria reducirase nun 20%. Para o cálculo do IPREM tómase como base a renta per cápita resultante. Artigo 6.–Revisión da tarifa. Ó longo do curso poderase proceder á revisión da tarifa fixada inicialmente, sempre que se produzan e xustifiquen variacións nas circunstancias económicas ou familiares. A comisión revisará a tarifa anualmente. Artigo 7.–Retribución e período impositivo. A taxa retribuirase cando se inicie a prestación do servicio. O período impositivo coincide co ano natural, prorrateado por meses. Artigo 8.–Liquidación, recadación e xestión. A liquidación da cota tributaria practicarase por meses naturais e deberanas aboa-los interesados nos dez primeiros días de cada mes, en calquera oficina bancaria na que teña conta este Concello ou nas oficinas municipais(so en casos excepcionais a criterio da tesourería). As baixas durante o curso deberán notificarse ó Concello antes do día 15 do mes anterior á baixa. Non se aboará a tarifa que corresponda ó mes en que o centro permaneza pechado por razóns de vacacións de verán. Se por calquera motivo o centro permanecese pechado durante un número superior a quince días consecutivos, non se aboará a tarifa que corresponda a este período. A inasistencia do usuario ó centro durante un período determinado, non supón redución ningunha, nin extinción da tarifa, mentres non se formalice a baixa correspondente. Artigo 9.–Infraccións e sancións. En materia de infraccións e sancións estarase ó disposto na Lei Xeral Tributaria e nas disposicións que a complementen e desenvolvan. Disposición final A presente ordenanza fiscal entrará en vigor unha vez publicada no Boletín Oficial da Provincia e comezará a rexer a partir do curso escolar 2018-2019, permanecendo vixente ata que se acorde a súa modificación ou derrogación expresa. Cee, 31 de maio de 2018. O alcalde Ramón Vigo Sambade